cyanic-selkie/wikianc huggingface dataset:
Johann Wilhelm Schirmer
Liv og kunstnerisk utvikling
Schirmer tok i 1824 svenneprøven som bokbinder i farens verksted. Mens han gikk i bokbinderlære begynte han med malerstudier på egen hånd, og fra 1826 dro han til kunstakademiet i Düsseldorf. Der ble han elev av Wilhelm von Schadow og Heinrich Kolbe. Under påvirkning av Carl Friedrich Lessing utdannet Schirmer seg til landskapsmaler.
Fra 1834 arbeidet han som hjelpelærer og fra 1839 som professor ved samme akademi, og blir sammen med Lessing regnet som de viktigste grunnleggerne av düsseldorfskolen innen landskapsmaleri. I 1836 reiste han rundt i Nederland, og i løpet av en reise i Normandie samme år, forlot han sin tidlige vektlegging av tegningen, og ble mer opptatt av farge og tonevirkning. Et uttrykk for denne endringen av stil, som blir tydelig fra 1838, sees i bilder som for eksempel «Herbstlandschaft», «Wetterhorn» og «Jungfrau in der Schweiz». Hans reise til Italia i 1840, førte ham inn i ganske stilisert og idealisert retning innen landskapsmaleriet, ofte med bibelske motiver.
Schirmer hadde mange norske elever, blant andre August Cappelen.
Nasjonalmuseet i Oslo eier en rekke akvareller, tegninger og raderinger av ham.
Konservative Studerende
Konservative Studerende (KS), er en konservativ studentorganisasjon i Danmark. I likhet med Konservativ Ungdom er den er en selvstendig sideorganisasjon av Det Konservative Folkeparti. Konservative Studerende ble opprettet som en landsdekkende organisasjon i 1964, men konservative og borgerlige foreninger ved studiesteder i Danmark har eksistert siden begynnelsen av 1900-tallet. Formann i Konservative Studerende er Mikkel Wrang fra København.
Organisasjon
Første del av landsorganisasjonens formålsparagraf lyder: «KS har til formål at udbrede de konservative tanker og øge den politiske interesse blant de studerende ved at deltage i den studenterpolitiske debat med udgangspunkt i et konservativt idégrundlag.» Organisasjonen har indirekte medlemskap idet man må være medlem av en lokalforening for å være medlem. Alle lokalforeningene må tilslutte seg landsorganisasjonens formål for å bli medlemmer av denne. Lokalforeningene sender delegater til landsorganisasjonens landsmøte, hvilket velger landsorganisasjonens forretningsutvalg (med en formann).
I dag har Konservative Studerende følgende lokalforeninger:
Foreningene i København og Aarhus har dessuten hver sin underforening for jusstudenter, Konservative Jurister, mens Aarhus tillike har en debattklubb for humanister.
Konservative Studenter er medlem av Dansk Ungdoms Fællesråd (DUF), Nordens Konservative Studentunion (NKSU), European Democrat Students (EDS) og International Young Democrat Union (IYDU).
Eastleigh (distrikt)
Eastleigh er et administrativt distrikt i Hampshire, England. Det har navn etter administrasjonssenteret Eastleigh.
Distriktet ble opprettet 1. april 1974 ved at det gamle distriktet Eastleigh ble slått sammen med Winchester landdistrikt.
Steder i distriktet
North Stoneham
Filosofiåret 1246
Filosofiåret 1246 er en oversikt over hendelser, utgivelser og personer med tilknytning til filosofi i 1246.
Senter for forskningsdrevet innovasjon
Senter for forskningsdrevet innovasjon (SFI) er en status som kan gis til et forskningssenter i Norge, etter søknad. SFI-ordningen ble første gang utlyst i juni 2005. Et SFI etableres for en periode på maksimalt åtte år (fem + tre). Senteret skal være tilknyttet en forskningsinstitusjon, som er vertsinstitusjon for senteret. SFI-ordningen ble etablert av Norges forskningsråd for å styrke innovasjonsevnen i det norske næringslivet og fremme god og langsiktig næringsrettet forskning med internasjonalt anerkjent kvalitet. En viktig oppgave for sentrene er å utvikle doktorgradsstudenter som skal arbeide i industrien. Sentrene samfinansieres av vertsinstitusjon, bedrifter, andre forskningsinstitusjoner og Norges forskningsråd. Bedrifter må delta aktivt i senterets styring, finansiering og forskning. Hovedkriteriet for å velge ut sentre er potensial for innovasjon og verdiskaping. Vitenskapelig kvalitet i forskningen må ligge på høyt internasjonalt nivå.
Ordningen ble utformet etter modell av tilsvarende ordninger blant annet i USA (Engineering Research Centers), Australia (Corporate Research Centres) og Sverige (Kompetenssentra). Den norske ordningen ble gitt en utforming som er tilpasset norske forhold og framstår som en konkur­ransebasert, nasjonal satsing. Norges forskningsråd tildeler SFI-status og tilhørende bevilgninger.
SFI-I (2007–2014)
14 tildelinger for perioden.
Bakersfield Condors
Condors spiller i American Hockey League og er farmerlaget til NHL-klubben Edmonton Oilers.
Senter for forskningsdrevet innovasjon
SFI-II (2011–2019)
Sju tildelinger for perioden.
SFI-III (2015–2023)
17 tildelinger for perioden.
SFI-IV (2020–2028)
22 tildelinger for perioden.
Synesvarden landskapsvernområde
Synesvarden er et friluftsområde på Høgjæren 360 moh. Synesvarden landskapsvernområde ble fredet i 1993 og er om lag 14 km² stort lyngheiområde i Hå kommune og Time kommune. Det har utsikt over store deler av Jæren. Ca 3 km sørvest for Synesvarden står Steinkjerringa, eller «Mor Norge» som den også kalles.
Thriller (sang)
«Thriller» er en låt av Michael Jackson. Dette er syvende singel utgitt fra albumet med samme navn. Låten har et temmelig raskt (118,5 bpm) og jevnt tempo over det hele. For denne sangen fikk Michael Jackson en Grammy-pris (for beste popvokal).
Enda mer populær enn sangen ble videoen, som fikk mye oppmerksomhet på 1980-tallet og fremdeles er svært populær. Videoen varer i 14 minutter og inneholder dans, skuespill og selvfølgelig sang. Videoen ble regissert av John Landis, og blir av flere ansett som historiens beste musikkvideo.
Juazeirinho
Juazeirinho er en kommune i delstaten Paraíba i nordøstregionen av Brasil.
Landbrukets Arbeidsgiverforening
Landbrukets Arbeidsgiverforening (LA) var en selvstendig arbeidsgiverforening for landbruksrelaterte virksomheter.
Foreningen hadde sin opprinnelse i Meierienes arbeidsgiverforening (MAF), stiftet i 1936, Jordbrukets arbeidsgiverforening (JA), stiftet i 1937, og Gartneriets og hagebrukets arbeidsgiverforening (GHA), stiftet i 1945. De ønsket ikke å gå inn i Norsk Arbeidsgiverforening og etablerte i 1950 sin egen overbygning, Sammenslutningen av landbrukets arbeidsgiverforeninger (SLA), som også tok opp direktemedlemmer.
I 1992 ble SLA omdannet til én organisasjon, Landbrukets Arbeidsgiverforening (LA).
I 2011 ble LA slått sammen med NHO Mat og Landbruk, som i 2015 ble slått sammen med NHO Mat og Drikke.
Fylkesvei 7928
Fylkesvei 7928 går mellom Pekkanes og Signalnes i Storfjord kommune. Veien er 13,0 km lang.
Kontraktstjener
En kontraktstjener er en ufri arbeider under kontrakt som arbeider (for en spesifisert tid) for en annen person eller et selskap/korporasjon, ofte uten pengelønn, men i bytte for husly, mat, andre nødvendige artikler, utdannelse eller reise til et nytt land. Etter å ha arbeidet i den spesifiserte tiden (tradisjonelt syv år) var tjeneren så fri til dyrke land eller ta opp et eget yrke. Det engelske begrepet indentured servant kommer fra det middelalderske engelske «indenture of retainer», en kontrakt skrevet dobbelt på det samme arket, der kopiene ble separert ved å kutte langs en mønstret (tannformet, derav begret indenture, «dent» betyr tann) linje slik at tennene på de to delene senere kunne settes sammen for å bekrefte at det var ekte. Dette er lovgrunnlaget for lærlingesystemet hvor praktiske yrker ble lært.
Kontraktstjeneren er noen ganger feilaktig forvekslet med ufrivillig tjenerskap eller til og med slaveri.
Nord-Amerika
Kontraktstjenerne var en metode å øke antallet innbyggere/immigranter, særlig i de britiske koloniene. Straff-arbeid gav bare et begrenset antall personer og siden reisen over Atlanteren var farlig og mange ble alvorlig syke, noe som førte til dødsfall på hver eneste reise, var andre metoder å lokke bosettere nødvendig. Faktisk var kontraktsarbeiderne en så viktig gruppe og så tallrik at de ble nevnt i den amerikanske konstitusjonen:
Systemet var fremdeles sterkt i 1780-årene og tok seg opp etter en nedgang under den amerikanske revolusjonen. Fernand Braudel (The Perspective of the World 1984, pp 405f) nevner en rapport fra 1783 om «den viktige handelen fra Irland» og den store profitt til en skipseier eller en kaptein som:
I moderne begreper fungerte skipseieren som en kontraktseier som leide ut sine arbeidere. Slike omstendigheter hadde innvirkning på behandlingen en kaptein gav sin verdifulle menneskelige last. Etter at kontraktstjenere ble forbudt, måtte reisen betales på forhånd og gav grunnlag for de umenneskelige forholdene av irske «kiste skip» i den andre halvdel av det 19. århundre.
Huanchay (distrikt)
Huanchay er et distrikt i provinsen Huaraz i regionen Ancash i Peru. Distriktet grenser til distriktet Pampas i nordvest, til La Libertad i øst og til provinsen Aija i sør og til provinsen Huarmey i vest. Distrikthovedstaden er Huanchay.
Battle of Bergen
Battle of Bergen – The Real Homecoming var en boksekamp mellom Cecilia Brækhus fra Norge og Érica Farías fra Argentina. Den ble arrangert 9. juni 2017 på Bergenhus festning.
Kampen var Brækhus' tredje boksekamp på norsk jord etter opphevelsen av lov om forbud mot profesjonell boksing og endringen av knockoutloven, og den første i Brækhus' hjemby Bergen.
Program
Før kampen mellom Brækhus og Farías, ble det avholdt fire andre proffkamper:
Junco do Seridó
Junco do Seridó er en kommune i delstaten Paraíba i nordøstregionen av Brasil.
White Winds
White Winds er Andreas Vollenweiders fjerde studioalbum, utgitt i 1984.
I tillegg til Vollenweiders harpe er det slagverk, fløyte, cello og en mengde synthesizere. Albumet er et godt eksempel på den sveitsiske artisten sound på 1980-tallet.
Kunsten på forsiden av plateomslaget er også utført av Andreas Vollenweider.
Independencia (distrikt i Huaraz)
Independencia er et distrikt i provinsen Huaraz i regionen Ancash i Peru. Distriktet grenser til distriktene Jangas og Taricá og til provinsen Carhuaz i nord, til provinsen Huari i øst, til distriktet Huaraz i sør og til distriktet Pira i vest. Distrikthovedstaden er Centenario.
U21-EM i fotball for menn 2023
U21-EM i fotball for menn 2023 ble arrangert i Georgia og Romania fra 21. juni til 8. juli 2023.
Gruppe A
--
Gruppe B
---
Gruppe C
--
Gruppe D
---
Kvartfinaler
-
Semifinaler
---
Polina Trifonova
Polina Trifonova (født 24. januar 1992) er en ukrainsk-bulgarsk bordtennisspiller.
Hun representerte Bulgaria under Sommer-OL 2020 i Tokyo, hvor hun ble utslått i andre runde.
Aino Kallas
Aino Julia Maria Kallas (født 1878 i Vyborg, død 1956 i Helsingfors) var en finsk forfatter. Hun er både kjent for et allsidig forfatterskap og et dramatisk liv.
Hun var datter av Julius Krohn (og søster til Kaarle Krohn), og giftet seg i 1890 med estlenderen Oskar Kallas. Hun bodde i St. Petersburg, Estland og Sverige, og debuterte som forfatter i 1897 med diktsamlingen Lauluja ja balladeja. Forfatterskapet omfatter i alt mer enn 40 bøker, både romaner, noveller, skuespill, diktsamlinger, erindringer, essayer og litteraturstudier.
Forfatterskapet var tidlig preget av sosial indignasjon, senere av intense følelser.
Hennes tekster ble i løpet av hennes levetid oversatt til engelsk, tysk, fransk, nederlandsk, svensk, dansk, italiensk og ungarsk. På norsk finnes 	Det kvite skipet og andre noveller (2001) og Gjennom eld og vatn (2009), bestående av de tre bøkene Barbara von Tisenhusen (1923), Presten i Reigi (1926) og Vargbrura (1928). Trilogien er preget av nyromantisk melodrama med motiv fra finsk og estisk historie og folklore, heri også en varulvhistorie.
Sopwith Triplane
Sopwith Triplane var et britisk jagerfly utviklet av Sopwith Aviation Company. Det var basert på forløperen Sopwith Pup og hadde nesten identisk skrog. Flyet ble produsert fra slutten av 1916 og var i tjeneste fra februar 1917. Til tross for at bare omkring 150 Sopwith Triplane ble bygget, gjorde det et stort inntrykk på motstanderne og utløste en rekke triplan utviklet av tyske flyprodusenter, blant annet Fokker Dr.I.
Sopwith Triplane var opprinnelig utstyrt med en Clerget 9Z stjernemotor på 110 hk, men de fleste flyene ble bygget med en Clerget 9B stjernemotor på 130 hk.
Peder Jenssøn Schjelderup
Peder Jenssøn Schjelderup (født 7. september 1571 i Bergen, død 27. september 1646 i Trondhjem) var biskop i Trondhjem.
Bakgrunn
Han var sønn av biskop i Bergen, Jens Pedersøn Skjelderup og Susanna Leonhardsdatter (Lennertsdatter). Som barn gikk han først på Latinskolen i Bergen. Han var imidlertid bare 11 år da faren døde, og kom da til Stavanger, til den seinere biskop Jørgen Eriksøn, som var gift med ei eldre søster av Peder, Adriana.
Seinere  begynte  han i Sorø skole. Han ble student derfra i 1593 og studerte så i to år i København og tre år i Witteberg.
Prest
I 1598 ble han kapellan i Mandal og antakelig sogneprest samme sted i 1604. Christian IV besøkte Stavanger i 1607, og da preket Peder for ham i Domkirken. Kongen likte nok prekenen, og ville ha ham som slottsprest på Frederiksborg slott. Schjelderup dro ikke til København før i 1608, og ble da i stedet sogneprest i Vor Frue kirke der i byen. Dette året tok han også magistergraden.
Biskop
Det var Peder Schjelderup som startet misjoneringen blant samene, først og fremst blant sørsamene. Presten i Snåsa fikk tilskudd for å drive slik misjon.
Ektefelle nr. 2 døde i 1640.
Han fikk etter søknad avskjed i 1642 og døde fire år seinere, 27. september 1646. Den nye biskopen, Erik Bredal, betalte pensjonen hans på 500 rdl i året.
Barn
1. ekteskap:
Nexter Systems
Nexter Systems (tidligere kjent som GIAT Industries eller Groupement des Industries de l'Armée de Terre, Army Industries Group) er en fransk våpenprodusent, som er eid av myndighetene og har hovedkontor i Roanne, Loire.
GIAT-gruppen ble grunnlagt i 1973 gjennom å fusjonere all industri eid av det franske forsvarsdepartementet som var fokusert på våpen/utstyr til hæren. Selskapet ble nasjonalisert i 1991. De 22. september 2006 ble GIAT hoveddelen av det nye selskapet som ble kalt Nexter.
Peder Jenssøn Schjelderup
Barn
Prest i Vågan, Sigvard Kildal laget et portrett av Peder Schjelderup i 1761. Hvorvidt dette er basert på et annet bilde er ukjent, og om dette gir et noenlunde riktig bilde av biskopen, vites derfor ikke. Portrettet befinner seg i dag ved Tromsø museum.
Teisen Idrettsforening
Teisen Idrettsforening (stiftet 16. desember 1971) var et idrettslag fra Teisen i Oslo, som drev med fotball i alle aldersklasser
Fotball
A-laget i fotball spiller i 2012 i 4. divisjon, etter å ha rykket opp fra 5. divisjon i 2011. A-laget består av unge spillere.
Meløyfjorden
Meløyfjorden er en fjord i Meløy kommune i Nordland. Fjorden ligger på sørsiden av Meløya og nord for Åmnøya, Grønnøya og Bakkan på fastlandet. Fjorden har innløp mellom Kjølsholmen i nord og Åmnøyhamna i sør og strekker seg 10 kilometer østover fra Bolgfjorden i vest til Glomfjorden i øst. Like øst for Åmnøyhamna ligger Grønnøya på nordsiden av Åmnøya. Mellom disse to øyene går Åmnøysundet sørover til Skardfjorden på sørsiden av øyen.
Øst for Grønnøya ligger de to grendene Valla og Bakkan på fastlandet. I øst ender fjorden mellom Gjersholmen på Meløya i nord og Vassdalsvik i sør. Mellom disse to stedene går det ferge over fjorden, og vestover til Bolga, som ligger vest for det vestlige innløpet til Meløyfjorden.
Fv466 går langs nordsiden av fjorden på Meløya, mens Fv464 og Fv452 går langs deler av sørsiden.
Traian Crișan
Traian Crișan (født 21. mai 1918 i Iara i Torda-Aranyos fylke i Romania, død 6. november 1990 i Roma) var rumensk kurieerkebiskop i den katolske kirke.
Prest
Traian Crișan ble presteviet den 25. mars 1945.
Titulærerkebiskop
Den 7. desember 1981 utnevnte pave Johannes Paul II ham til titulærerkebiskop av Drivastum og til sekretær for Kongregasjonen for helligkåringer. Pave Johannes Paul II bispeviet ham den 6. januar 1982 i Peterskirken; medkonsekratorer var kurieerkebiskopene Eduardo Martínez Somalo og Lucas Moreira Neves O.P.
"Representantene for det ortodokse presteskapet i Romania og de troende tilstede i stort antall over hele landet [...] protesterte sterkt mot denne handlingen fra Deres Hellighet og ba den hellige synoden til den offisielle rumensk-ortodokse kirke om å uttale seg mot denne innblandingen i interne anliggender til vår rumenske autokefale, suverene og uavhengige kirke."
I en tale holdt etter en liturgi som ble sendt av Vatikanets radio, bekreftet erkebiskop Crişan at han var blitt oppdratt til en slik verdighet for behovene til den romerske kurien og ikke for den rumenske gresk-katolske kirke, og dermed stilnet protestene til Den hellige synoden.
For rumenske gresk-katolske troende som ikke hadde mulighet til å delta på gudstjenester i deres ritualer, begynte Vatikanets radio å kringkaste messen på rumensk. Denne liturgien ble lenge feiret av eksilerte rumenske biskoper som Vasile Cristea og Traian Crişan selv.
Den 24. februar 1990 trakk Traian Crișan seg tilbake fra sitt embede som sekretær for Kongregasjonen for helligkåringer.
Episkopalgenealogi
Hans episkopalgenealogi er:
Norsk Folkeferie
Norsk Folkeferie var en medlemsorganisasjon med 22 LO-forbund som medlemmer. Formålet var å markedsføre ferie- og fritidstilbud for LO-medlemmer i «LOfavør»-konseptet.
Norsk Folkeferie ble nedlagt 31. desember 2012.
Charlestown (Boston)
Charlestown er et nabolag i Boston i Massachusetts i USA, og er lokalisert på en halvøy nord for Bostons sentrum. Charlestown var opprinnelig en egen by og den første hovedstaden i Massachusetts Bay-kolonien på 1600-tallet. Den ble formelt en by i 1847, men med Bostons vekst ble den tilføyd som et distrikt under denne fra og med 5. januar 1874. Mens bydelen har hatt en betydelig irsk-amerikansk befolkningen siden den store irske utvandringen grunnet hungersnøden i Irland 1845-1849, har nabolaget endret seg drastisk siden slutten av 1980-tallet grunnet dets nærhet til Bostons sentrum og grunnet sin gamle koloniarkitektur. Bydelen har dog behold en sterk irsk-amerikansk befolkning og identitet.
Historie
Thomas Walford og Jane Walford i 1624 var de første engelske bosetterne av Mishawaum (senere kalt for Charlestown) som bosatte seg her. De ble gitt en bevilgning av sir Robert Gorges, som de hadde bosatt seg sammen med i Wessagusset-kolonien (dagens Weymouth) en gang rundt september 1623. John Endicott, den første guvernøren av Massachusetts Bay-kolonien, hadde sendt William, Richard og Ralph Sprague til Mishawaum for å opprette en koloni. Thomas Walford, som fungerte som tolk med indianerne i Massachusetts, forhandlet med den lokale sachem (høvding) Wonohaquaham for Endicott og hans folk for å kunne bosette seg her. Selv om Walford hadde bortimot monopol på regionens pelshandel, ønsket han nykommerne velkommen og hjalp dem på alle de måter han kunne, ikke oppmerksom på at puritanerne ville i løpet av tre års tid få ham jaget og forvist fra Massachusetts og til Portsmouth i New Hampshire grunnet hans episkopale tro.
Charlestown var opprinnelige en puritansk, engelsk by i løpet av kolonitiden (en tid da det meste av bydelens struktur oppsto). Den ble grunnlagt i 1628 og bosatt den 4. juli 1629 av Thomas Graves, Increase Nowell, Simon Hoyt, presten Francis Bright, Ralph, Richard og William Sprague, og rundt hundre andre som kom før den store utvandringen. John Winthrops selskap stoppet her for en tid i 1630 før det ble besluttet å bosette seg på den andre siden av elven Charles ved Boston.
Området Charlestown besto opprinnelig av hva som i dag er Melrose og Malden (begge fram til 1649), Somerville (fram til 1842), Medford, Everett, Woburn, Burlington, og deler av Arlington og Cambridge.
Den 17. juni 1775 ble halvøya Charlestown åsted for slaget ved Bunker Hill. Mye av slaget skjedde på Breed’s Hill som har overoppsyn utover havnen og byen, og lå rundt 365 meter fra sørenden av halvøya. Bunker Hill er nærmere nordvestenden av høyøya og rett ved Charlestown Neck og rundt 1,5 km fra elven Charles River. Byen, inkludert dens kai og skipsbyggeri, ble ødelagt av brann i løpet av slaget.
Rundt 1860-tallet kom en tilstrømning av irske innvandrere til Charlestown. Nabolaget forble dominert av irlendere, båe kulturelt, økonomisk og katolsk, tilsvarende i South Boston, Somerville, og Dorchester. Byen fikk sin vannforsyning fra innsjøen Mystic.
Den 7. oktober 1873 ble det holdt folkeavstemning om Charlestown skulle forlate Middlesex County og slå seg sammen med Boston som en del av Suffolk County. Både innbyggerne av Boston som Charlestown gikk med på dette.
I løpet av 1960-tallet begynte Bostons myndigheter for sanering (BRA) planene for å rive og sanere seksti prosent av husene i Charlestown. I 1963 ble det holdt bymøte for å diskutere BRAs planer for samfunnet. BRAs behandling av Bostons West End hadde ført til manglende tillit til den urbane fornyelsen av Boston, og innbyggerne i Charlestown motstatte seg plan med et stort flertall. Ved 1965 hadde planen blitt redusert til rive kun elleve prosent av bydelen, inkludert fjerningen av trikkesporene.
Gjennom hele 1960-tallet og fram til midten av 1990-tallet var Charlestown beryktet for sin irske gangstergjenger. Charlestowns brødrene McLaughlin var involvert i en gjengkrig med nabolagets Winter Hill-gjengen fra Somerville i løpet av den irske gangsterkrigen på 1960-tallet. På slutten av 1980-tallet gjennomgikk Charlestown imidlertid en stor gentrifisering tilsvarende til den i South End. Tiltrukket til bydelens nærhet til Bostons sentrumsområder og den koloniale hus i rød murstein, tilsvarende til de på Beacon Hill, fikk mange fra middelklassen til å flytte hit. På slutten av 1990-tallet skjedde ytterligere gentrifisering, tilsvarende til den i Somerville. Dagens bydel er en blanding av øvre middelklasse og middelklasse, men en stor arbeiderklasse av irsk herkomst er fortsatt til stede, både demografisk som kulturelt.
Charlestown var kulisse for actionfilmen The Town, regissert og spilt av Ben Affleck, som følger livene til en gruppe bankrøvere fra Boston, og de politifolkene som forsøkte å stoppe dem.
Geografi
Charlestown er lokalisert nord for sentrumsstrøket av Boston på en halvøy som strekker seg sørøstover mellom elvene Charles River og Mystic River. Den geografiske utstrekningen av bydelen har endret seg meget fra kolonitiden. Utfylling av jord har utvidet mye av det meste av Boston ved fjerning av høydedrag og har utvidet også Charlestown som har fjernet den smale halvøya Charlestown Neck som knyttet den nordvestlige enden av halvøya Charlestown til fastlandet. Det opprinnelige området inkluderte også dagens Somerville som ble skilt ut som en egen by i 1842, og den nordlige delen av Arlington. På den tiden var halvøya Charlestown urbanisert mens Somerville var fortsatt hovedsakelig et jordbruksstrøk.
City Square i den sørlige delen av Charlestown er stedet hvor det historiske rådhuset står. Det er også endestasjon for Charlestownbroen og den tidligere Warrenbroen, og var tidligere en stopp for den nå nedlagte Charlestown Elevated, bytrikken. Hva som lokalt kalles for Central Artery, sentralåren, er en del av motorvegen John F. Fitzgerald Expressway, og ble bygget mellom 1951 og 1954. Den står på et opphøyde plan og går gjennom City Square. Central Artery North Area (CANA) er et prosjekt som flyttet motorveien under bakkenivå til det som kalles City Square Tunnel, og har således revitalisert parken over på bakkenivå.
Thompson Square er lokalisert ved sammenløpet av Main Street, Dexter Row, Green Street, og Austin Street. Det var også tidligere en stopp for trikken.
Myndighet og infrastruktur
Massachusetts Department of Correction, avdeling for avhjelping, drev delstatsfengslet Charlestown State Prison inntil det ble stengt i 1955. Det tidligere fengselet ble omgjort til en skole, Bunker Hill Community College.
United States Postal Service, den føderale posttjenesten betjene postkontoret i Charlestown.
Steder av interesse
Grunnet sin alder har Charlestown flere steder av historisk interesse, mange som er markert av den nordlige enden av Bostons såkalte «Freedom Trail». Denne ender ved det ubeskjedne Bunker Hill-monumentet som minnes det berømte slaget ved Bunker Hill under den amerikanske uavhengighetskrigen. USS «Constitution», det eldste krigsskipet i den amerikanske marine, og ble sjøsatt i 1797. Det er en tre-mastet fregatt som navngitt etter USAs grunnlov av landets første president, George Washington og det er verdens eldste marinefartøy som fortsatt er i (formelt) aktiv tjeneste. Det ligger forankret i Charlestown Navy Yard, orlogsverft.
Charlestown er også det stedet hvor Paul Revere begynte sin berømte «midnight ride», midnattsrittet, før slagene ved Lexington og Concord den 19. april 1775. En restaurant som åpnet i 1780 er fortsatt fungerende, Warren Tavern, og hevder å ha vært favorittspisestedet til Revere. Av Charlestowns kirker er St. Mary's (1887–1893) betraktet som et av mesterverkene til Patrick Keely.
Offentlige biblioteker
Boston Public Library betjener biblioteksavdelingen i Charlestown. Biblioteket åpnet først i Warren Institution for Savings den 7. januar 1862, men flyttet til et større sted i det nye rådhuset i 1869. I 1913 ble avdelingen igjen flyttet til krysset mellom Monument Avenue og Monument Square, og i nærheten av Bunker Hill-monumentet, men flyttet deretter til sin nåværende plassering i 1970.
Eksterne lenker
Boston
Jevgenij Brago
Jevgenij Nikolajevitsj Brago (russisk: ; født 1. mars 1929 i Moskva) var en sovjetisk roer som deltok i de olympiske leker 1952 i Helsingfors.
Brago vant en olympisk sølvmedalje i roing under sommer-OL 1952 i Helsingfors. Han var med på den sovjetiske båten som kom på andreplass i rokonkurransen for åttere bak USA. Mannskapet på den sovjetiske åtteren var Jevgeni Brago, Vladimir Rodimoesjkin, Aleksej Komarov, Igor Borisov, Slava Amiragov, Leonid Gissen, Jevgeni Samsonov, Vladimir Krjoekov og Igor Poljakov som var styrmann.
Bevervegen (Nannestad)
Bevervegen (1-51, 4-94 ) er en vei i Teiebyen i Nannestad kommune, nordvest for Oslo lufthavn, vest for E16. Veien starter i Preståsvegen, og går nordover i en sløyfe.
Veien ligger cirka 201 meter over havet ved starten fra Preståsvegen. Ekornvegen er en sidevei til Bevervegen.
Churachandpur (distrikt)
Churachandpur er et distrikt i den indiske delstaten Manipur. Distriktets hovedstad er Churachandpur.
Demografi
Ved folketellingen i 2011 var det 271,274 innbyggere i distriktet, mot 227,905 i 2001. Den urbane befolkningen utgjør 6,40 %.
Barn i alderen 0 til 6 år utgjorde 12,71 % i 2011 mot 13,55 % i 2001. Antallet jenter i den alderen per tusen gutter er 945 i 2011 mot 968 i 2001.
Storlia kraftverk
Storlia kraftverk er et vannkraftverk ved Sysendammen i Eidfjord kommune i Vestland.
Kraftverket har 2 francisturbiner på 2,5 MW og 6,0 MW og en samlet effekt 8,5 MW. Årsproduksjon er 35 GWh.
Kraftverket er bygget i fjell med adkomst fra RV 7. Det er utnytter en eksisterende overføringstunnel fra elven Bjoreio til Sysenvatnet.
Konsesjon for kraftverket ble gitt fra NVE i 2005 og forberedende byggearbeider startet i 2015. Arbeidene utføres av AF Gruppen og Rainpower.
Den olympiske ed
Den olympiske ed er et sentralt symbol, og et fast rituale ved åpningsseremonien ved alle olympiske leker. Eden avlegges på vegne av alle deltakende utøvere av en utvalgt idrettsutøver fra arrangørlandet, og på vegne av dommere og funksjonærer av en dommer, også fra arrangørlandet. I 2012 ble ed for trenere innført. Det olympiske idealet god sportsånd står sentralt i den olympiske ed.
Eden avlegges mens edsavleggeren holder et hjørne av det olympiske flagget. Ordlyden er forfattet på engelsk og fransk. Andre språk er også benyttet. Ved Sommer-OL 2004 i Athen ble den holdt på gresk, mens den ble avlagt på italiensk under Vinter-OL 2006 i Torino, på kinesisk under Sommer-OL 2008 og på portugisisk ved Sommer-OL 2016.
Utøvereden
Ideen bak den olympiske ed er tillagt David O'Connor. Norges Olympiske Museum skriver derimot på sin nettside at Pierre de Coubertin både formulerte og innførte eden i sommer-OL 1920 i Antwerpen. Også Den internasjonale olympiske komité sier at de Coubertin er opphavsmannen.
Den allsidige belgiske utøveren, Victor Boin (1886–1974), med medaljer fra både 1908 og 1912 i vannpolo, avla den første eden. Han fikk sølv i lekene på hjemmebane i 1920, denne gang i lagkonkurransen i fekting. Carol Heiss, en kunstløper fra USA, var den første kvinne som avla utøvereden. Det gjorde hun under åpningen av vinter-OL 1960 i Squaw Valley.
Utøvereden har endret ordlyd noen ganger gjennom tidene. Den eden Victor Boin leste i 1920 var slik:
Eller på fransk :
Senere ble ordet swear (sverge) erstattet med ordet promise (lover) og country (land) med team (lag).
Under Vinter-OL i Oslo i 1952 avla Torbjørn Falkanger denne eden på det norske flagget:
Eden avlagt under sommer-OL 2000 fikk lagt til en del om doping. Siden lekene i 2000 lyder den engelske versjon av utøvereden:
Dommereden
Den første dommereden ble holdt av skihoppdommeren Fumio Asaki under vinter-OL 1972 i Sapporo. Sharon Weber ble den første kvinnelig dommer til å avlegge eden, under sommer-OL 1984 i Los Angeles. I engelsk versjon lyder dommereden:
Trenereden
Den første trenereden ble avlagt av padletreneren Eric Farrell under åpningsseremonien for Sommer-OL 2012 i London. Eden lyder i engelsk versjon:
Edsavleggere
Listen er en oversikt over utøvere, dommere og trenere som har avlagt den olympiske ed.
Somerset (TV-serie)
Somerset (også kalt Another World in Somerset) er en amerikansk såpeopera som ble vist på kanalen NBC fra 1970 til 1976. Somerset sentrerer seg rundt trioen Missy Palmer Matthews (Carol Roux), Lahoma Vane Lucas (Ann Wedgeworth) og Sam Lucas (Jordan Charney), som ble kjent i Another World. De flytter til den fiktive byen Somerset, hvor de starter livene sine på nytt. Somerset var en såkalt «dagsåpe» og var en spin-off fra Another World.
Handling
Opprinnelig dreide TV-serien seg om karakterene Missy Palmer Matthews, Lahoma Vane Lucas, og Sam Lucas som tidligere var de tre mest populære karakterene fra Another World. Karakterene flyttet til den fiktive byen Somerset, et område i de nordlige Detroit i Michigan - hvor de kunne begynne et nytt liv. De aller historiene i begynnelsen av serien dreide seg hovedsakelig om trioens nye vennskap eller ulike romantiske forviklinger.
En annen viktig familie bosatt i Somerset var Delaney-familien, som eide Somersets største arbeidsgiver: Delaney Brands. I løpet av TV-serien ble en rekke nye karakterer lagt til, inkludert en ny familie: Kurtz-familien samt en rekke kvinnelige karakterer for å fungere som kjærlighetsinteresser for Dr. Stan Kurtz eller Peter Delaney. TV-serien seg sakte etter hvert bort fra det tradisjonelle såpeopera-formatet, og begynte å fortelle historier som handlet om en mafia eller andre typer kriminalitet.
Medvirkende
Mer enn 150 skuespillere har dukket opp i Somerset. Noen av de mest kjente er:
Ditlev Blunck
Ditlev (Detlef) Conrad Blunck (født 22. juni 1798 i Münsterdorf i hertugdømmet Holstein, død 7. januar 1854 i Hamburg ), var en tysk kunstmaler med store deler av sitt virke i Danmark i den danske gullalderen etter at han valgte å utdanne seg ved Det Kongelige Danske Kunstakademi.
Hans sympatier gikk imidlertid i retning av samtidens tyske maleri, som han stiftet bekjentskap med gjennom J.L. Lund. I 1827 konkurrerte han om og vant akademiets store gullmedalje og reiste året etter via München og Dresden til Roma hvor han ble værende de neste ti årene. Her utførte han sitt mest kjente motiv «Danske kunstnere på et romersk osteri» som skildrer danske kunstnerne i selskap med Bertel Thorvaldsen. Bluncks produksjon besto i tillegg av en lang rekke portretter, blant annet av brødrene Jørgen og C.E. Sonne samt av et mindre antall sjangermalerier.
Han returnerte til Danmark sammen med Thorvaldsen i 1838. Blunck var homoseksuell og måtte forlate landet for godt i 1841 etter å ha blitt dømt for en seksuell overtredelse.
Han opprettholdt imidlertid kontakten med kunstmiljøet i København opp gjennom 1840-årene og malte sitt siste hovedverk, billedserien «De fire menneskealdre» i 1840-45.
Ved utbruddet av første slesvigske krig i 1848 meldte Blunck seg på slesvigholsteinsk side og kuttet dermed definitivt sin forbindelse til Danmark. Etter fredsslutningen slo han seg ned i Hamburg, hvor han døde.
Oneidaene
Stammen var, og er fortsatt matriarkalsk organisert.
Oneidaene var med på alle de hvites kriger i øvre New York. Først støttet de sammen med de andre irokeserstammene englenderne mot franskmennene. Under den amerikanske uavhengighetskrig var de fleste oneidaene på amerikanernes side, selv om noen få fortsatt var lojale overfor britene. Oneidaene har et eget indianerreservat i delstaten New York, og der driver de Turning Stone Kasino, som har fire millioner besøkende årlig. Inntektene muliggjorde at stammen startet det første amerikanske indianske film- og fjernynsselskapet, Four Directions Entertainment. I 2004 opprettet de flyselskapet Four Directions Air.
Den ledende personlighet blant oneidaene nå (2007) er Ray Halbritter.
Konfliktåret 1915
Dødsfall
…
KB Gold
KB Gold eller KB Edelmetall er et investeringsselskap og nettverksselskap. Selskapet oppgir å drive en gullgruve og et raffineri i Tyrkia og oppbevare gullbeholdningen i et hvelv i Sveits.
I tillegg til å være en investeringsmulighet, tilbys konseptet også som en måte å tjene penger på videresalg. Ved å selge inn investeringsmuligheten til nye investorer mottar man provisjoner.
Kontroverser
Konseptet har blitt markedsført i Norge av blant andre Frode Berg, kjent fra pyramidespillet World Games Inc.. Det har ikke blitt lagt frem holdbar dokumentasjon på at gullgruven virkelig eksisterer eller at gullet faktisk befinner seg i hvelvet i Sveits. Gullet selges også til langt over markedspris, noe som fra selskapet begrunnes med at det har langt høyere kvalitet enn normalt.
Et TV-team fra tyske Frontal21 har prøvd å få verifisert om opplysningene om produksjon og oppbevaring av gull stemmer, men har ikke funnet spor av KB Gold på adressene de selv oppgir. I 2013 ble det åpnet konkursbegjæring av selskapet samtidig med at østerrikske myndigheter utstedte offisielle advarsler mot å investere i selskapet. Også i Sveits har myndighetene advart mot konseptet.
Strandreverumpe
Strandreverumpe (Alopecurus arundinaceus) er en art i grasfamilien.
Den er et flerårig gras som kan bli opptil én meter høy. I Nord-Europa vokser den nesten utelukkende på havstrender, men andre steder finnes arten langs elvebredder. Utbredelsen omfatter det meste av Europa, og arten finnes østover til Øst-Sibir, Mongolia og Kina og sørover til Jordan-dalen og Iran. Den finnes også i sørskråningen til Atlasfjellene i Nord-Afrika.
I Norge er arten vanlig i nordlige Nordland, Troms og Finnmark. Det er også en isolert forekomst på Lamøya i Larvik.
Ralph Greenson
Dr. Ralph Greenson (født Romeo Samuel Greenschpoon 20. september 1911, død 24. november 1979) var en fremstående amerikansk psykiater og psykoanalytiker. Han er mest kjent for å ha vært Marilyn Monroes psykiater.
Biografi
Romeo Samuel Greenschpoon ble født 20. september 1911 i Brooklyn i New York. Faren hans var lege og moren hans var farmasøyt.
Greenson studerte medisin på Columbia University og Universitetet i Bern i årene 1930 til 1934. I 1935 begynte han med psykoanalyse sammen med Wilhelm Stekel og gjennomførte analytisk trening på Active Psychoanalytic Institute i Wien. Han var imidlertid misfornøyd med den terapeutiske effekten av sitt arbeid, og begynte i stedet med «klassisk» analysetrening i Los Angeles i 1938. Greenson hadde personlig analysetrening med Otto Fenichel.
De siste årene av Marilyn Monroes liv var hun Greensons pasient, og han nevnes i flere av konspirasjonsteoriene om hennes død.
I 1967 ble Greensons bok The Technique and Practice of Psychoanalysis, Volume 1 utgitt. Den regnes fortsatt for å være en klassisk bok innen analytisk teknikk. Han publiserte 65 artikler innen psykoanalytisk litteratur, omtrent alle var klinisk basert. 32 av disse artiklene finnes i boken Explorations in Psychoanalysis fra 1978. Han holdt flere posisjoner innen organisert psykoanalyse, men likte best å undervise studenter. Han ga også mange offentlige forelesninger som i 1993 ble publisert i boken On Loving, Hating, and Living Well: The Public Psychoanalytic Lectures of Ralph R. Greenson, M.D..
Greenson døde 24. november 1979 i Los Angeles i California.
Lars Myhr Sandlund
Lars Myhr Sandlund (født 28. februar 1999) er en norsk politiker fra Mære i Steinkjer. Fra 2021 er han Senterpartiets fjerde vararepresentant til Stortinget fra Nord-Trøndelag. Fra 2019 er han kommunestyrerepresentant i Steinkjer kommune.
Fra 2015 til 2018 var Sandlund elev ved Steinkjer videregående skole. Han har en bachelorgrad i sosialantropologi ved NTNU og har hatt en rekke forskjellige verv i lag og organisasjoner.
I 2019 var Sandlund president for Nordiska Centerungdomens Förbund, som er en felles organisasjon for ungdomspartiene til sentrumsorienterte parti i Norden. . Han satt i Senterungdommens sentralstyre fra 2017 till 2019.
Sandlund ble i 2021 valgt som fylkesleder i Trøndelag Senterungdom.
Fra 2015 til 2021 var Sandlund som styremedlem (fra 2016 leder) i Nord-Trøndelag barne- og ungdomsråd. Han var fra 2020 til 2021 styreleder i sammenslåtte Trøndelag barne- og ungdomsråd.
Familie
Lars Myhr Sandlund er sønn av tidligere Senterparti-politiker Anne Irene Myhr.
Johann Friedrich Wilhelm Herbst
Johann Friedrich Wilhelm Herbst (født 1. november 1743 i Pedershage i Tyskland, død 5. november 1807) var en tysk teolog og entomolog med autornavnet Herbst.
Liv og virke
Ved siden av prestegjerningen var han en interessert zoolog som beskrev flere arter. Han beskjeftiget seg særlig med å systematisere insekter og andre virvelløse dyr og publiserte en rekke innflytelsesrike bøker om temaet. Herbst var eier av en omfattende insektsamling.
Bingo
Bingo er et sjansespill der tilfeldige sifre trekkes, og spillerne deretter markerer de aktuelle sifrene på ferdigtrykkede ruteskjemaer med tall inni. Disse skjemaene kalles vanligvis for brett eller bong. Spilleren som først får fylt ut et forhåndsavtalt mønster på brettet, roper ut «Bingo!» for å signalisere at hun eller han har vunnet. Det er flere måter å vinne på, men det vanligste er at man først skal få fylt ut alle sifrene i en rad, siden en diagonal linje og til slutt hele brettet. Spillet er et lotto-aktig spill, basert på tilfeldigheter ved trekning. Spillet har røtter tilbake til det italienske brettbaserte lottospillet Lo Giuoco del Lotto d'Italia fra 1500-tallet. Den moderne formen for bingo oppsto i USA i 1930-årene og har siden spredd seg til store deler av verden. I Norge ble bingo særlig populært i 1960-årene og spilles i dag i egne bingohaller, i samfunnshus, på internett, på lokalradio eller som pengespill på fjernsyn.
I Norge reguleres bingospill gjennom lotteriloven, og norske myndigheter skiller mellom såkalt foreningsbingo (arrangert av lokale lag og foreninger) og entreprenørbingo (spilles i bingohaller, på internett eller hos Norsk Tipping). I lokale, ikke-profesjonelle spill er premiene gjerne gjenstander som håndarbeider, fruktkurver eller kaker. Innen entreprenørbingo er premiene vanligvis penger, og premiene varierer ut fra antall spillere, omsetning og pengeinnsats.
Om spillet
Spillet foregår ved at spillerne kjøper bingobrett. Deretter starter talltrekningen som enten foregår ved elektronisk trekning eller ved at en bingovert trekker baller med tall på. Det varierer hvor mange tall som er i spillet, men det vanlige er enten 75, 80 eller 90 tall. Det mest vanlige i Norge er å spille såkalt variantbingo, der brettet har tre remser med et 5x5 rutenett. Rutenettet er forhåndsutfylt med vilkårlige tall, og spillerne merker av tallene etter hvert som de blir trukket. I første runde er det vanligvis om å gjøre å få fylt ut en vannrett, loddrett eller diagonal linje – altså fem sifre i rekke. Norske spillebrett har ofte også en tilleggslinje med bokstavene B (Birger), I (Inge), N (Nils), G (Gustav) og O (Olga) for å gjøre det lettere for spillerne å finne tallene etter hvert som de trekkes. I linjen markert B, finnes tallene 1–15, i I 16–30, N 31–45, G 46–60 og O 61–75. Bingoverten trekker et tall, for eksempel 14 og leser tallet høyt: «B14» eller «Birger 14». Særlig har uttrykket «Olga 69» blitt et kjent begrep, og det finnes egne bingohaller som kaller seg seg «Olga 69».
Şevkefza Sultan
Şevkefza Sultan, opprinnelig Vilma Zaurum (osmantyrkisk: شوق افزا قادین; født 12. desember 1823 i Poti i Georgia, død 17. september 1889 i Çırağanpalasset i Ortaköy i Istanbul i Det osmanske rike) var en validesultan i Det osmanske rike under sin sønn sultan Murad V fra 30. mai 1876 til 31. august 1876.
Garveriveien
Garverivegen eller Garverivegen kan vise til følgende veier eller gater i Norge:
Bingo
Om spillet
Bingo ble et populært spill i Norge i 1960-årene, og er i dag et vanlig spill hos lag og foreninger, på internett, tv eller i egne lokaler – kalt bingohaller.
Andre varianter
Bilbingo er en variant av bingo som spilles i egen bil parkert på parkeringsplatser. I stedet for å rope «Bingo!», tuter vinneren med bilhornet. Bingopersonalet sjekker deretter vinnerens bong og kontrollerer sifrene.
Şevkefza Sultan
Bakgrunn
Hun var født i havnebyen Poti i Georgia og het Vilma Zaurum, og var den adelige Mehmed Bey Zaurums og hans hustru Cemile Hanıms datter. Hun hadde en søster, Laleru Hanım.
Bingo
Andre varianter
Kubingo eller kuskitbingo er en uformell og humoristisk variant av bingo. Det vanligste er at man har laget et rutenett på en plen eller et jorde. Spillerne får utdelt en rute eller siffer. Deretter slippes kuene ut på nettet, og den første ruten som en ku gjør fra seg på, vinner.
Şevkefza Sultan
Bakgrunn
Så ble hun som syvåring offer for slavehandelen. Hun kom til det keiserlige osmanske harem som slavekonkubine til sultan Abd ül-Mecid I i 1839, der hun som sed var konverterte til islam og fikk et persisk navn, Şevkefza ('den som oppmuntrer'). Til å begynne var hun danserinne i syv eller åtte år. Hun ble ikbal og ble forfremmet til kadin, hustru, i 1843.
Hun var sultanens fjerdehustru. Den britiske ambassadøren, Charles White, som informerte seg om sultanens hustru gjennom kvinner som hadde truffet henne, var blitt informert om at hun var den vakreste av sultanens hustruer, men angivelig også den minst talentfulle.
Bingo
Regulering i Norge
Det norske lovverket deler bingo inn i to typer: entreprenørbingo og foreningsbingo.
Şevkefza Sultan
Validesudan
Da hennes sønn i mai 1876 besteg tronen utnevnte han hennes tilhenger Damat Nuri Pasha til Lord Pasha. Şevkefza og Damat konfiskerte siden all den formue i gullmynt og juveler som var blitt gjemt unna i haremet av den tidligere sultanen og validesultanen.
Juripiranga
Juripiranga er en kommune i delstaten Paraíba i nordøstregionen av Brasil.
Şevkefza Sultan
Validesudan
Hennes sønn ble på grunn av påstått styringsudyktighet avsatt i august 1876, etter bare 93 dager, til fordel for sin yngre halvbror. Hun skal aldri ha akseptert hans avsettelse, men oppmuntret ham til å støtte et kupp som i 1877 ble planlagt for å gjeninnsette ham, men lyktes ikke å overtale ham til å godkjenne planene snart nok. Dermed slo forsøket feil.
Bingo
Entreprenørbingo
Lag og organisasjoner med lotteritillatelse kan søke om lov til bingospill med entreprenør. Dette innebærer at en profesjonell aktør som arrangerer bingoen på vegne av ett eller flere lag.
Foreningsbingo
Bingo som arrangeres av lag og organisasjoner med godkjent lotteritillatelse. I foreningsbingo er det laget eller foreningen selv som står for alt det praktiske rundt avviklingen av spillet. Foreningen må selv rapportere regnskapet inn til Lotteritilsynet etter spillet. Lovverket deler foreningsbingo inn i tre typer:
Overført betydning
Ordet bingo stammer fra engelsk, men opphavet er ukjent. Ordet bingo brukes også i overført betydning i dagligtale – for eksempel som et uttrykk for at noe er helt vilkårlig eller høyst usikkert: «ren bingo». Ordet kan også brukes som et uttrykk for en fulltreffer eller når noen svarer presist eller korrekt på et spørsmål – et uttrykk som særlig ble kjent av karakteren Benny Fransen i Olsenbanden.
ISO 3166-2:KG
ISO 3166-2:KG er Kirgisistans del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Kirgisistan er det definert koder for én by og sju oblaster. Byen Bisjkek er landets hovedstad og har spesiell status på linje med oblastene.
Hver kode består av to deler, atskilt av en bindestrek. Første del er KG, ISO 3166-1 alfa-2-koden for Kirgisistan. Andre del er en av følgende:
Endringer
Følgende endringer i Kirgisistans oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:
Beaulieu-sur-Mer
Beaulieu-sur-Mer (italiensk: Belluogo) er en liten by og kommune i det franske fylket Alpes-Maritimes. Den ligger på Den franske rivieraen og har et folketall på i underkant av 4000.
Oscar for beste foto
Oscar for beste foto (engelsk: Academy Award for Best Cinematography) er en Oscar-statuett som gis til årets beste filmfotograf for vedkommendes bidrag i det året før utdelingen.
Vrangeløya
Vrangeløya (о́стров Вра́нгеля, Ostrov Vrangelja, er en øy i Nordishavet utenfor det sibirske fastlands nordøstlige kyst i Tsjukotka autonome distrikt i Russland. 180°-meridianen går tvers over øya. Datolinjen er forskjøvet mot øst for å unngå å krysse Vrangeløya og Tsjuktjsi-halvøya på fastlandet. Øya er 7 608 km² stor og 125 km lang på det bredeste. Høyeste punkt heter Sovjetskaja-fjellet, 1 096 moh.. På grunn av det rike dyrelivet og et endemisk plantesamfunn er øya plassert på UNESCOs liste over verdens kultur- og naturarvsteder.